b'\n_START_ARTICLE_\n\xc5\xa0olski center Ptuj\n_START_SECTION_\nZgodovina knji\xc5\xbenice\n_START_PARAGRAPH_\nKnji\xc5\xbenica je nastala iz fonda knji\xc5\xbenic \xc5\xa1ol, ki so se leta 1979 zdru\xc5\xbeile v Srednje\xc5\xa1olski center. Te so bile: ekonomska \xc5\xa1ola, gimnazija, kmetijska \xc5\xa1ola in kovinarska \xc5\xa1ola. Fond knjig je bil lo\xc4\x8den vse do leta 1982, ko se je en naslov iskal na \xc5\xa1tirih mestih. V tem letu pa se je knji\xc5\xbeni\xc4\x8dno gradivo zdru\xc5\xbeilo in uredilo po UDK sistemu, kateri je prilagojen potrebam srednje\xc5\xa1olcev. Knjige so ves \xc4\x8das na razpolago profesorjem in dijakom v prostem pristopu.\n_START_SECTION_\nZgodovina \xc5\xa0C Ptuj\n_START_PARAGRAPH_\nZa\xc4\x8detki Srednjega \xc5\xa1olskega centra Ptuj segajo v leto 1979, ko je bil ustanovljen Srednje \xc5\xa1olski center Ptuj. Kljub uvajanju novih programov je v 80ih letih zanimanje mladih za tovrstno izobra\xc5\xbeevanje za\xc4\x8delo upadati. Vpis se je tako od leta 1980/81, ko se je v 34-ih oddelkih \xc5\xa1olalo 1077 u\xc4\x8dencev, dobesedno razpolovili, saj je bilo leta 1984/85 vpisanih le \xc5\xa1e 508 u\xc4\x8dencev v 17ih oddelkih. Razlogi za upadanje vpisa so bili velike te\xc5\xbeave mladih pri iskanju prve zaposlitve, zelo nizek odstotek kadrovskih \xc5\xa1tipendij... V \xc4\x8dasu od 1981 do 1988 je deloval Srednje\xc5\xa1olski center Ptuj kot enovitna delovna organizacija, ki ga je najprej vodila ravnateljica Matilda Hlupi\xc4\x8d, prof., nato pa Meta Puklavec, dip.ing. Leta 1993 se Srednje\xc5\xa1olski center Ptuj reorganizira v enojni zavod s petimi \xc5\xa1olami. Triletni programi se zdru\xc5\xbeijo v poklicni elektro in strojni \xc5\xa1oli, \xc5\xa1tiriletne pa v tehni\xc5\xa1ki elektro in strojni \xc5\xa1oli. Ta organizacijska oblika pre\xc5\xbeivi le tri leta.'